section_heading: Povijest koncertnih izvedbi
paragraph_text: Springsteen nije bio siguran kako izvoditi "Cover Me" na koncertu pa se tijekom Born in the U.S.A. Toura pojavljivala neredovito. Zatim ju je, inspiriran remiksom Arthura Bakera, rearanžirao kako bi počinjala i završavala tihim, prijetećim, produženim, odzvanjajućim segmentom: u takvom aranžmanu nova prateća pjevačica E Street Banda Patti Scialfa je zavijala isječak pjesme "Nowhere to Run" sastava Martha and the Vandellas, dok je Springsteen odgovarao "Cuh ... vuh ... me-ee-ee", nakon čega bi se pjesma pretvorila u gitaristički standard za Springsteena i Nilsa Lofgrena. "Cover Me" tako je postala posebna pjesma na turneji, obično otvarajući drugi set, a spomenuta verzija uključena je na album Live/1975-85.